Im Septemba 2016 is da Bahnbetrieb im Stundntakt fia an Probebetrieb wieda aafgnomma worn. Dea werd vo da Ländabahn mit de Züg vo da Woidbahn duachgfiaht. Neba dem Bahnhof in da Oatsmittn is südle vo Deisna a zuasätzlicha Hoitepunkt Deisna Rode & Schwarz baut worn, der jedo, unmittlboa an da Gmoagrenz aaf dem Gmoagebiet vo Geiastoi liegt. Dea is iba am Gehweg an die gegnibaliegande namansgebande Fabrik obundn. Ursprüngle war fia den Hoitepunkt da Nama Technologiecampus voagseng, wöjcha se etwas weida entfeant dovo befindt.